ვალენბერგის სინდრომი

ვალენბერგის სინდრომი (ასევე ცნობილი, როგორც ლატერალური მედულარული სინდრომი) — ხერხემლის არტერიის, ნათხემის უკანა ქვედა არტერიის ან მისი ტოტების დაზიანებით გამოწვეული მოგრძო ტვინის გარეთა (ლატერალური) ნაწილის ინფარქტი. კლინიკური გამოვლინებები მოიცავს დაზიანების მხარეს (იფსილატერალურ) ატაქსიას, ჰორნერის სინდრომს, ნისტაგმს, სახის ჰიპოესთეზიას. საპირისპირო მხარეს (კონტრალატერალურად) კი გამოხატულია ჰიპოესთეზია სხეულის მიდამოში. ასევე აღინიშნება სლოკინი, ხმის ჩახლეჩა, დისფაგია (ყლაპვის გაძნელება), დიზართრია (მეტყველების გაძნელება), ღებინების რეფლექსის შესუსტება. მაგნიტურ-რეზონანსულ გამოსახულებაზე აღინიშნება ინფარქტის კერა მოგრძო ტვინის გარეთა ნაწილში.

 რესურსები ინტერნეტში 

 Lateral medullary syndrome - Radiopaedia

კატეგორია:ნერვული სისტემის დაავადებები